Man sterf na ligte vliegtuig neerstortFoto: Google Maps Craig Lambinon, woordvoerder van die Nasionale Seereddingsinstituut (NSRI), sê die Wes-Kaapse nooddienste en munisipale brand- en reddingseenhede is omstreeks 13:15 van die ongeluk verwittig. “Die vliegtuig het glo kort nadat dit opgestyg het weer neergestort.” Lambinon sê met paramedici se aankoms op die toneel is die vlieënier in die vliegtuig gevind. Hy is op die toneel dood verklaar. Die voorval word deur die Burgerlugvaartowerheid ondersoek.